Αγία Μαρίνα Λέσβου

Η Αγία Μαρίνα είναι χωριό της Λέσβου. Είναι έδρα ομώνυμης τοπικής κοινότητας, της δημοτικής ενότητας και δήμου Μυτιλήνης, της περιφερειακής ενότητας (τέως νομού) Λέσβου, στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου Πελάγους. Η Αγία Μαρίνα έχει χαρακτηριστεί παραδοσιακός οικισμός.

 Η Αγία Μαρίνα είναι ημιορεινός οικισμός της νοτιοανατολικής Λέσβου. Βρίσκεται σε λοφώδη περιοχή του βουνού Αμαλή, που βλέπει ανατολικά στο Αιγαίο Πέλαγος και τις τουρκικές ακτές, δίπλα στο αεροδρόμιο του νησιού και μέσο σταθμικό υψόμετρο 115. Απέχει περίπου 6 χλμ. Ν. της Μυτιλήνης. Η τοπική κοινότητα Αγίας Μαρίνας είναι χαρακτηρισμένη ως αγροτικός ημιορεινός οικισμός, με έκταση 20,732 χμ² (2011). Περιλαμβάνει και τους οικισμούς Αγία Παρασκευή και Αγριλιά Κρατήγου. (σε παρένθεση ο πληθυσμός της τοπικής κοινότητας) Η Αγία Μαρίνα αναγνωρίστηκε και ορίστηκε έδρα της ομώνυμης κοινότητας, το 1918. Με το ΦΕΚ 244Α - 4/12/1997 αποσπάστηκε από την κοινότητα Αγίας Μαρίνας και προσαρτήθηκε στον δήμο Μυτιλήνης. Με το ΦΕΚ 87Α - 07/06/2010, αποσπάστηκε από τον δήμο Μυτιλήνης και προσαρτήθηκε στον δήμο Λέσβου. Με το ΦΕΚ 43Α - 09/03/2019 αποσπάστηκε από τον δήμο Λέσβου και προσαρτήθηκε στον δήμο Μυτιλήνης. Στην περιοχή παράγονται κτηνοτροφικά προϊόντα και ελαιόλαδο. Ο ναός της Αγίας Μαρίνας, 5 χλμ. από τη νότια έξοδο του χωριού. Είναι ρυθμού τρίκλιτης βασιλικής και κτίσμα του 1797 όπως αναφέρει επιγραφή πάνω από την είσοδο. Οι διαστάσεις του ειναι 19 Χ 10.50 Χ 6 μέτρα. Στη δυτική πλευρά είναι εντοιχισμένα δύο μαρμάρινα θωράκια βυζαντινής εποχής και μια πλάκα με τον δικέφαλο αετό. Τα θωράκια είχαν μεταφερθεί, πιθανότατα, απο το βουνό Αμαλή και την εκεί εκκλησία της Παναγίας. Το τέμπλο και ο θρόνος ειναι έργα αρίστης ξυλογλυπτικής τέχνης, του 1839, όπως φαίνεται από χρονολογία χαραγμένη επάνω τους. Έχει χαρακτηριστεί διατηρητέο μνημείο Το μεταβυζαντινό οθωμανικό λουτρό ιδιοκτησίας Βασιλείου Πλωμαρίτη. Πρόκειται για τετράγωνο χώρο διαστάσεων 3Χ3 μ., περίπου, και συνολικού ύψους 4-4.5 μ. Η απόληξή του σχηματίζει θόλο στον οποίο υπάρχουν φωτιστικά ανοίγματα κυκλικής διατομής (διαφώτιστα) που διασώζουν τα πολύχρωμα επίπεδα γυαλιά τους. Το κάτω τμήμα ενώνεται με το θόλο με ένα στενό γείσο που περιτρέχει τον χώρο. Έχει χαρακτηριστεί διατηρητέο μνημείο Ο ναός του Αγίου Φανουρίου Η εκκλησία της Παναγίας Αμαλής, μέσα σε πευκοδάσος, πιθανόν του 8ου αιώνα. Ο Πύργος Βερναρδάκη (εξοχικό του Γρηγ. Ν. Βερναρδάκη, 1848-1925, καθηγητή του Πανεπιστημίου. Ο Πύργος χτίστηκε το 1890 και αναπαλαιώνεται από τον εγγονό του, Παναγιώτη Δ. Βερναρδάκη). Το πανηγύρι της Αγίας Μαρίνας στις 17 Ιουλίου (γεννήθηκαν στην Αγία Μαρίνα) Δημήτριος Βερναρδάκης (1833-1907), φιλόλογος και δραματικός ποιητής, καθηγητής του Πανεπιστημίου Γρηγόριος Βερναρδάκης (1848-1925), φιλόλογος και παλαιογράφος, καθηγητής του Πανεπιστημίου Αθανάσιος Βερναρδάκης (1844-1912), έμπορος, λόγιος και οικονομολόγος, από τους πρωτεργάτες της οικονομικής ιστορίας στην Ελλάδα Μαρίνα. Εγκυκλοπαίδεια Πάπυρος Λαρούς Μπριτάννικα, 1978, 2006 Εγκυκλοπαίδεια Πάπυρος Λαρούς, εκδ. 1963 Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr https://www.facebook.com/%CE%99%CE%9D-%CE%91%CE%B3-%CE%9C%CE%B1%CF%81%CE%AF%CE%BD%CE%B1%CF%82-%CE%9B%CE%AD%CF%83%CE%B2%CE%BF%CF%85-658068760896913/ http://www.agia-marina.org/agia_marina_lesvos.html Αρχειοθετήθηκε 2014-08-26 στο Wayback Machine. http://www.lesvosinn.gr/?p=p_15 Αρχειοθετήθηκε 2016-06-24 στο Wayback Machine.